בס"ד

**למתפללי בית הכנסת היכל רפאל!**

**ברכת ה'!**

עם פרסום התקנון שהוכן ביסודיות ע"י ועדת התקנון ומטרתו להסדיר ענייני בית הכנסת, ברצוני בעת רצון זו, לגעת גם "בלב" ביה"כ – נוסח התפילה, ובתוספת הערות הלכתיות להנהגות התפילה שהועלו ע"י הועדה!

**רקע –**

זכינו בחסדי ה' לקיבוץ גלויות ובבית הכנסת מתפללים בעלי מסורות שונות כולל עדות המזרח , (ההערכה, שרוב המתפללים הם בנוסח ספרד, ולכן אולי תהיה הטיה לנוסח זה).

מקובל משנים רבות, שנוסח התפילה נקבע ע"פ שליח הציבור. בעז"ה נמשיך בהנהגה זו. במעקב של שנים רבות עלו בעיות קטנות כגדולות הנוצרות בהנהגה זו.

מטרת ההנחיות ליצור שילוב בחלקים בתפילה בהם נוצרים ניגודים בולטים המשבשים את סדר התפילה.

יש לציין שלא כל שינוי ממסורת אבות סותר את העיקרון של "אל תיטוש תורת אימך" . ההנחיות נוגעות בעיקר לתפילות שבתות וחגים. בימות החול התגבש סגנון במניינים השונים ואפשר להמשיכו מלבד תיקונים קלים.

**נוסח החזן -** כנוסח אבותיו מלבד הקטעים שיצוינו להלן.

הערות לימות החול. (דברים שכבר נוהגים):

1. סיום התפילה כנוסח ספרד – שיר של יום, אין כאלוקינו , עלינו.
2. לפני נפילת אפיים בתחנון – אמירת וידוי וי"ג מידות.
3. :לדוד ה' אורי וישעי" – במנחה
4. ספירת העומר – לאחר עלינו לשבח.
5. בסליחות – עשרה בטבת , תענית אסתר וי"ז בתמוז – נבנה נוסח מאחד עם-נוסח עדות המזרח. (במנינים משותפים רצוי להשתמש בנוסח זה)

**שבתות וחגים-** שליח הציבור יתפלל בנוסח אבותיו – כנ"ל בימות החול.

**קבלת שבת –**

תפילת מנחה-עשר דקות אחרי זמן הדלקת נרות, בשעון קיץ חמש דקות אחרי זמן הדלקת נרות.

בגמר תפילת מנחה יכריזו (אפשר הציבור ביחד): "בואו ונצא לקראת שבת המלכה".

בשבתות החגים קבלת שבת מקוצרת מתחילים מזמור לדוד וכו'.

בגמר קבלת שבת-:"במה מדליקין" או כגוונא לפי מנהג החזן. לפני אמירת הנ"ל החזן או הגבאי יכריזו בקול איזה טקסט ייאמר.

קדיש על ישראל אחרי השיחה. (או כשאין שיחה מיד). לפני ברכו - כגוונא.

שליח הציבור ב"מעין שבע" חוזר בקול "מגן אבות..." מזמור לדוד , חצי קדיש וברכו, עלינו.

סיום – יגדל או אדון עולם בהנחית הש"ץ.

**תפילת שחרית-** ברכות השחר וקורבנות ע"י הש"ץ ( הזמן יקבע ע"י הגבאים והרב ) פסוקי דזמרא וסדרם ע"פ נוסח החזן. שיר של יום לפני הוצאת ספר התורה.

**תפילת מוסף –** קדושת כתר (יש להכין את הדפוס מסודר לש"ץ עבור חזני אשכנז. בתום התפילה, אנעים זמירות, סוגרים הארון ואומרים לך ה' וכו' ושרים "מי ימלל..."

(הערות ותוספות יתקבלו ברצון וידונו בכובד ראש)

קדיש יתום: מקום אומרי הקדיש על יד הבימה.

**הנהגות שליח הציבור ובעלי תפקידים וכיבודים-**

מקום שליח הציבור לפי מנהג האשכנזים ע"י עמוד התפילה, למעט קבלת שבת.

שינו בתפילות מיוחדות ברוב עם שבהם נוצר צורך לעלות לבימה יקבע ע"י הגבאים.

ע"פ העיקרון ההלכתי "מפני כבוד הציבור" על שליח הציבור והעולים לתורה להתעטף בטלית (ובפרט כשלבושים בשרוול קצר)

שליח הציבור , הכהנים העולים לדוכן והעולים לתורה עולים במכנסיים ארוכים. (במניני ילדים יש מקום לדון בנפרד)

אצרף לדברים אלו, את דברי השל"ה הקדוש המובאים ע"י החפץ חיים במשנה ברורה.

אליאב מאיר, רב המושב.



המלצות הרב לסדרי בית הכנסת

זריקת סוכריות על חתן וחתן בר מצוה מעזרת נשים בלבד ולא ע"י חברים מהמבואה, אחרי עליית החתן, ואם עלה למפטיר אחרי ההפטרה.

עלוני פרשת שבוע מיועדים בעיקר לקריאה בבית.   הציבור מתבקש לא "להציף" את בית הכנסת בעלונים.

חלוקת סוכריות לילדים במהלך התפילה גורמת להפרעה.  מומלץ להתארגן לחלוקה מסודרת אחרי התפילה. (רצוי כהוקרה על השתתפות בשירת אדון עולם או אנעים זמירות).

בין מנחה לערבית מתקיים בבית המדרש שיעור קבוע בהלכות.  אמירת קדושה למאחרים תותר רק כל עוד לא התיישבו ללמוד.